Rīgas loža "Apollo"

Rīgas loža "Apollo" („Apolons”, vācu: "Zum Apoll") bija pirmā un lielākā brīvmūrnieku Cinnendorfa zviedru rituāla (1772.-1794.) loža Rīgā. Atjaunotā "Apollo" loža strādā angļu emulācijas rituālā.

 Ložas dibināšana 
Pirmo Rīgas zviedru rituāla ložu „Apollo” (Apolons) ar Vācijas brīvmūrnieku lielās zemes ložas patentu iesvētīja 1772. gada 30. septembrī. Ar mērķi nodibināt savu provinces lielložu bijušajās Livonijas ordeņa zemēs, jaunās sistēmas pārstāvji enerģiski strādāja pie jaunu zviedru rituāla ložu dibināšanas Baltijas provincēs un 1773. gadā nodibināja ložu „Isis” (Izīda) Tallinā. Kā vēsta Ernests Frīdrihs: „… Sākotnēji piederot vācu zemei, viņi ticēja, ka to galvenais uzdevums ir veicināt vācu civilizāciju tur, kur agrāk bijušas vācu teritorijas, un domāja, ka to var efektīvāk paveikt nelielā lokā”. Kad Krievijas provinces lielmeistars Jelagins izlēma apvienot visas impērijā esošās ložas un tādēļ 1776. gadā atteicās no angļu sistēmas un pieņēma Cinendorfa zviedru sistēmu, loža „Apollo” atteicās pievienoties viņa lielložai.

 Zviedru sistēmas izplešanās 
Drīz vien loža „Apollo” bija tik stipra, ka 1777. gadā vienlaicīgi atvēra divas ložas Livonijas provincē, dodot tām mitoloģiskos dvīņu vārdus - „Castor” (Kastors, saukta arī "Ozols") Rīgā un „Pollux” (Polukss, saukta arī "Liepa") Tērbatā. Savukārt Tallinā tika iesvētīta vēl viena Cinendorfa zviedru sistēmas loža „Trīs āmuri”. Pēc tam, kad Rīgas loža "Pie zobena" pēc 1778. gada sakarā ar Striktās Observances sistēmas sabrukumu nokļuva starptautiskā izolācijā, visai liels to biedru skaits pievienojās ložām „Apollo” un „Castor”, arī brāļi, kas bija saņēmuši augstākos grādus.

 Domstarpības ar mātes lielložu Berlīnē 
Rīgas brāļu atkārtotais lūgums Vācijas brīvmūrnieku lielajai zemes ložai atļaut strādāt augstākos grādos atdūrās pret noraidījumu, par iemeslu tagad minot ieilgušo konfliktu starp „Apollo” ložas meistaru Danielu Betfīru (Böthführ) un ložas brāļiem. 
Pēdējo punktu pielika tas, ka mātes lielloža spītīgi neļāva dibināt Andreja ložu. Tā rezultātā 1785. gada 12. decembrī ložas „Apollo” un „Castor” atteicās no Vācijas Brīvmūrnieku Lielā zemes ložas virsvadības un aizsardzības un pakļāvās Krievijas provinciālložai Jelagina vadībā, kas pa to laiku bija pārgājusi atpakaļ angļu sistēmā.

 Ungernu-Šternbergu dzimtas nozīme 
Abu ložu kodolu tajā laikā veidoja Vidzemes landrāts barons Johans Ādolfs fon Ungerns-Šternbergs (von Ungern-Sternberg, 1726-93), ložas „Castor” krēsla meistars (1786) ar četriem dēliem - tiesnesi Vilhelmu Frīdrihu, ložas „Apollo” krēsla meistaru (1784), Krievijas armijas virsniekiem Voldemāru Johanu, ložas „Apollo” brāli, Gustavu Ādolfu, ložas „Apollo” brāli un Kārli Fabiānu, ložas „Castor” brāli.

 Jaunu ložu dibināšana 
Konflikta rezultātā no ložas „Apollo” aizgājušie brāļi 1785. gadā izveidoja jaunu ložu „Asträa” Rīgā (patents Nr.413) Krievijas provinciālložas pakļautībā. Visai drīz loža „Apollo” atkal pārgāja zviedru rituālā kopā ar tās jauno ložas meistaru Vilhelmu Frīdrihu Ungernu-Šternbergu (1752-1832). Tā vietā Krievijas provinciālložas lielmeistars Jelagins Rīgā nodibināja divas jaunas ložas — „Konstantin zum gekrönten Löwe” ("Konstantīns pie kronētās lauvas") 1787. gadā un „Zur kleinen Welt” ("Mazā pasaule") 1790. gadā.

 Ložas apturēšana un atjaunošana 
"Apollo" loža strādājusi līdz 1794. gadam, kad tā pārtrauca darbību pēc Rīgas gubernatora neoficiāla ieteikuma sakarā ar Krievijas ķeizarienes Katrīnas II vēlēšanos. Rīgas loža "Apollo" atjaunoja darbību 2007. gadā angļu emulācijas sistēmā un tā kopā ar Rīgas ložām "Jāņuguns", "Ziemeļzvaigzne" un "Pie zobena" ietilpst Latvijas lielložas satāvā. Rituālie darbi notiek angļu valodā.

 Ložas amatvīri 

 Krēsla meistari 
 Betfīrs (Böthführ), Daniels (1741-1802). Lielās ģildes tirgotājs, Rīgas maģistrāta loceklis (1784), Rīgas birģermeistars (1787), Rīgas pilsētas galva (1790). Rīgas ložas „Apollo” dibinātājs un brālis (1772—1784), krēsla meistars (1772—1778). Tērbatas (Tartu) ložas „Pollukss“ (jeb "Liepa") dibinātājs (1778).
 Vilhelms Frīdrihs fon Ungerns-Šternbergs, barons (1752-1832). Zemes tiesas asesors (1784-85), Vidzemes provinces padomnieks. Vidzemes landrātu kolēģijas un hoftiesas loceklis (1821), galma padomnieks. Rīgas ložas „Apollo” krēsla meistars (1784-1794). 6.grāds (1785). Vidzemes ložu provinciālais lielmeistars (1787-94) Anglijas lielložas savienības sastāvā.
 Gustavs Johans fon Budenbroks (1758-1821). Vidzemes muižnieks, jurists. Studējis Karaļaučos un Getingenē. Vidzemes bruņniecības sekretārs, landrāts un Rīgas hoftiesas loceklis (1800). Vidzemes zemnieku lietu komitejas loceklis Sv. Pēterburgā (1803-1813), Iekšlietu ministrijas darbinieks (1813-1815). Tērbatas Universitātes goda doktors (1816). Rīgas ložas „Castor” un Tērbatas ložas „Pollukss“ vecskotu meistars. Rīgas ložas „Apollo” sekretārs (1786), krēsla meistars (1787), 1.pārraugs (1792). Sv.Pēterburgas kapitula „Fēnikss” sekretārs ar vārdu „Liesmas bruņinieks” (1812). Sv.Pēterburgas ložas „Pēteris pie taisnības” meistara vietnieks (1816), krēsla meistars (1816). Jelgavas Jāņa ložas „Zu den drey Gekrönten Schwerdtern“ goda loceklis (1818).Серков А. И. Русское масонство, 1731—2000. Энциклопедический словарь. — Москва, 2001.

 Meistara vietnieki 
 Vindhorsts (Windhorst), Kārlis Kristofors (-1785?). Aktieris. Rīgas ložas „Apollo” meistara vietnieks (1778).
 Nissens, Heinrihs Kristofors Augusts (). Tirgotājs. Rīgas ložas „Apollo” 2.pārraugs (1787), ložas meistara vietnieks (1791).

 Pārraugi 
 Teblers, Johans Kristofors (). Ārsts, medicīnas doktors (1784-85), štāba ķirurgs. Polijas galma padomnieks, Polijas karaļa ārsts (1788). Rīgas ložas „Apollo” 1.pārraugs (1778). 4.grāds (1785).
 fon Holsts, Johans Valentīns (). Tirgotājs. Vidzemes guberņas maģistrāta advokāts (1784). Rīgas ložas „Apollo” 2.pārraugs (1780), 1.pārraugs (1784). Rīgas ložas „Asträa” dibinātājs, 2.pārraugs (1785), krēsla meistars. Vidzemes landrāts (1817-21).
 Bettegers, Kristiāns Albrehts Ludvigs (?-1787). Ķirurgs Rīgā (1778-1785). Rīgas ložas „Apollo” brālis (1778-1787). 1.pārraugs (1785-1786). 4.grāds (1785).
 Hennings, Andreass Vilhelms (). Tirgotājs. Rīgas ložas „Apollo” brālis. Mantzinis 1784, 2.pārraugs 1785-1786, 1.pārraugs 1787.
 Nissens, Heinrihs Kristofors Augusts (). Tirgotājs. Rīgas ložas „Apollo” 2.pārraugs (1787), ložas meistara vietnieks (1791).
 Bīnemans (Bienemann), Hermans Dītrihs (). Tirgotājs. Rīgas ložas „Apollo” brālis (1778-1791), meistara vietnieks (1784-1785), 2.pārraugs (1791). 4.grāds (1785).

 Sekretāri 
 Širmeisters (Schirmeister), Jakobs Kristiāns (). Būvdarbu vadītājs (1778). Rīgas ložas „Apollo” sekretārs (1778).
 Bulmerinks (Bulmerincq), Johans Valentīns (). Vidzemes guberņas maģistrāta advokāts (1784), Rīgas maģistrāta burgomistrs (1806). Rīgas ložas „Apollo” sekretārs (1784). Rīgas ložas „Asträa” dibinātājs un sekretārs (1785).
 fon Neientāls (von Neuenthal), Rūdolfs (). Vidzemes muižnieks. Guberņas maģistrāta sekretārs (1784-85). Rīgas ložas „Apollo” sekretārs (1785-1787). Sv.Pēterburgas ložas „Pēteris pie taisnības” brālis (1817-19)
 fon Budenbroks (von Buddenbrock), Gustavs Johans (1758-1821). Rīgas ložas „Apollo” sekretārs (1786) un krēsla meistars (1787).
 Fermanns, Gerhards Konrāds (). Tirgotājs. Rīgas ložas „Apollo” sekretārs (1787-1791).
 Zontāgs, Kārlis Gotlobs (1765-1827). Teologs un vēsturnieks. Rīgas Jēkaba baznīcas mācītājs, Rīgas Domskolas rektors (1788), Vidzemes luteriskās baznīcas ģenerālsuperintendents, viens no Vidzemes zemnieku brīvlaišanas likumu sagatavošanas komisijas locekļiem. Rīgas ložas „Apollo” brālis (1789-1793), sekretārs (1792).

 Oratori 
 Holsts, Nataniels (-1784). Rīgas maģistrāta notārs (1778-83). Rīgas ložas „Apollo” orators (1778).
 Holsts, Kristiāns Heinrihs (). Teologs. Rīgas ložas „Apollo” orators (1784). Rīgas ložas „Asträa” dibinātājs un orators (1785).

 Ceremonijmeistari 
 Bulmerinks (Bulmerinq), Mihaels (1750-1786). Tirgotājs, Melngalvju brālības loceklis. Rīgas ložas „Apollo” ceremonijmeistars (1778).
 Fleijs, Johans Gothards (). Tirgotājs. Rīgas ložas „Apollo” ceremonijmeistars (1784).
 fon Štakelbergs (von Stackelberg), Kārlis Gustavs, barons (). Vidzemes apriņķa tiesas asesors (1785), Vidzemes hoftiesas asesors (1803), titulāroadomnieks. Rīgas ložas „Apollo” ceremonijmeistars (1785).

 Sargi 
 fon Špalhabers (von Spalhaber), Heralds Gustavs (). Vidzemes apriņķa tiesas asesors (1778-85). Rīgas ložas „Apollo” 1.sargs (1785-1787).

 Mantziņi 
 Hilzens (Hülsen), Karls Frīdrihs (). Tirgotājs. Rīgas ložas „Apollo” mantzinis (1778).
 Hennings, Andreass Vilhelms (). Tirgotājs. Rīgas ložas „Apollo” brālis. Mantzinis 1784, 2.pārraugs 1785-1786, 1.pārraugs 1787.

 Ložas brāļi 
 Kārlis Gustavs Magnus fon Anreps. Tiesnesis. Rīgas ložas „Apollo” brālis (1778-1785).
 fon Bergs, Georgs (1765-1838). Krievijas armijas virsnieks, ģenerālmajors (1789). Tallinas komendants un kara gubernators (1828). Rīgas ložas „Apollo” brālis (1786). Tallinas ložas „Izīda” brālis (1787), ložas meistara vietnieks (1815). 
 fon Bergs, Kristiāns Vilhelms (1760-1789). Krievijas armijas virsnieks, pulkvedis (1786). Rīgas ložas „Apollo” brālis (1778-1786).
 Bettigers (Böttiger), Vilhelms (). Rīgas ložas „Apollo” brālis (1787).
 Bressiuss, Kr. Johans (). Advokāts. Rīgas ložas „Apollo” brālis (1786).
 fon der Briggens (von der Brüggen), barons (). Kurzemes muižnieks. Rīgas ložas „Apollo” brālis (1786).
 fon Brimmers (von Brümmer), Adrians Kristofors (). Cēsu apriņķa tiesas asesors (1784-1785). Rīgas ložas „Apollo” brālis.
 Brinkmans, Kārlis Gustavs (). Tirgotājs. Rīgas Domskolas subrektors (1785). Rīgas ložas „Apollo” brālis (1784-1785).
 fon Buholcs (von Buchholtz), Ernsts Kristiāns, barons (). Prūsijas armijas virsnieks, dzīvojis Kurzemē (1784-1785). Rīgas ložas „Apollo” brālis.
 fon Bulmerinks (von Bulmerincq), Persejs Baltazars, barons (). Kambarsulainis (1778). Rīgas ložas „Apollo” brālis (1778).
 Detenhofs, Johans Dītrihs (). Tirgotājs. Rīgas ložas „Apollo” brālis. Rīgas ložas „Castor” dibinātājs brālis un ložas meistara vietnieks (1778), krēsla meistars (1794). 5.grāds (1786).
 Dobihts, Karls Johans (). Rīgas apriņķa tiesas ierēdnis (1785). Rīgas ložas „Apollo” brālis.
 Ebels, Ernsts (1723-1803). Tirgotājs, Melngalvju brālības vecākais (1747). Rīgas ložas „Apollo” brālis. Rīgas ložas „Asträa” dibinātājs (1785).
 Eištadts (Eistadt), Johans Heinrihs (). Tirgotājs. Rīgas ložas „Apollo” brālis.
 Eks, Mihaels Benjamins (). Rīgas ložas „Apollo” brālis.
 Elsigks (Elsingk), Tomass, Berends (?-1787). Tirgotājs, Melngalvju brālības loceklis (1723). Rīgas ložas „Apollo” brālis.
 Falks, Gothards (). Tirgotājs. Rīgas ložas „Apollo” brālis (līdz 1777). Rīgas ložas „Castor” dibinātājs, 1.pārraugs 1781, 2.pārraugs (1782).
 Fogdts (Vogdt), Andreass (-1785). Kolēģijas asesors, guberņas rentmeistars (1784-85). Rīgas ložas „Apollo” brālis (1778).
 Gambie, Jakobs Andreass (). Tirgotājs. Rīgas ložas „Apollo” brālis (1784-1787).
 Gērike, Johans Gothards (?-1784?). Teologs. Rīgas ložas „Apollo” brālis.
 fon Gildenhofs (von Gildenhoff), Ernsts Vilhelms, barons (-1784?). Kavalieris. Rīgas ložas „Apollo” brālis.
 fon Glazenaps (von Glasenap), Kārlis Reinholds (). Vidzemes muižnieks. Krievijas armijas virsnieks. Rīgas ložas „Apollo” brālis.
 fon Glazenaps (von Glasenap), Kristians Johans ().Vidzemes muižnieks. Krievijas armijas virsnieks (1778-84). Vidzemes zemes tiesas asesors (1786). Rīgas ložas „Apollo” brālis (līdz 1777). Rīgas ložas „Castor” dibinātājs.
 Groots (Groot), Emmanuels Frīdrihs. Tirgotājs (1778-85). Valsts notārs (1791-93), Rīgas pilsētas tiesas notārs (1793). Rīgas ložas „Apollo” brālis. Rīgas ložas „Zur kleinen Welt“ goda loceklis (1791).
 Grossmanns, Hanss Gotlībs (). Literāts. Rīgas ložas „Apollo” brālis.
 fon Hagemeisters, Adrians Baltazars (). Krievijas armijas kavalērijas majors (1778-84). Rīgas ložas „Apollo” brālis (līdz 1777). Rīgas ložas „Castor” dibinātājs un krēsla meistars (1778-1784). Pēc 1786. gada ierēdnis Ufā (Krievijā).
 fon Hartviss (von Hartwiss), Anhorns Heinrihs Ernsts (). Vidzemes guberņas apriņķa landrāts (1785). Rīgas ložas „Apollo” brālis (1778-1785).
 Hermans, Albrehts (). Rīgas Doma baznīcas konrektors (1784-85), vēlāk Domskolas subrektors. Rīgas ložas „Apollo” brālis.
 Hilgers, Johans Albrehts (). Tirgotājs. Rīgas ložas „Apollo” brālis.
 Hūns, Kristiāns Melhiors (-1794). Tirgotājs, Melngalvju brālības vecākais (1775). Rīgas ložas „Apollo” brālis (līdz 1777). Rīgas ložas „Castor” dibinātājs. 
 fon Kellers, Karls Gustavs, barons (1785-). Krievijas armijas virsnieks (1778-1785. Rīgas ložas „Apollo” brālis.
 Kiters, Samuels Ludvigs Kr. (). Bāriņtiesas sekretārs (1784-85). Rīgas ložas „Apollo” brālis.
 fon Klodts, Burhards Ernsts, barons (). Burtnieku muižas īpašnieks (1784). Rīgas ložas „Apollo” brālis.
 Kohs, Zigfrīds Gothards Ekhards (). Aktieris. Rīgas ložas „Apollo” brālis.
 Korella, Johans (). Rīgas ložas „Apollo” brālis (1778-1785).
 Korneliuss, Johans Ādams (). Literāts, mācītājs (1821). Rīgas ložas „Apollo” brālis.
 Kraftings, Johans Kristofors (). Kalpotājs (1778), kalpojis Sv.Pētera draudzē (1784-85). Rīgas ložas „Apollo” brālis.
 Krauze, Ernsts Johans (). Apriņķa ārsts Cēsīs (1784-85). Rīgas ložas „Apollo” brālis.
 Krēgers (Kröger), Johans Georgs (). Tirgotājs. Rīgas ložas „Apollo” brālis.
 Krēgers (Krüger), Johans Jakobs (). Tirgotājs. Rīgas ložas „Apollo” brālis.
 Landmans, Ernsts Mihaels (). Medicīnas doktors. Rīgas ložas „Apollo” brālis.
 Lange, Daniels (). Tirgotājs. Rīgas ložas „Apollo” brālis.
 Loppenovs, Johans (). Rīgas ložas „Apollo” brālis.
 fon Manteifels-Cēge (von Manteuffel-Szoege), Eberhards, barons (). Krievijas armijas virsnieks. Rīgas ložas „Apollo” brālis (1778). Tērbatas ložas „Pollux/Morgenstern” brālis (1786).
 fon Manteifels-Cēge (von Manteuffel-Szoege), Ludvigs Vilhelms, barons (1721-1793). Rīgas ložas „Apollo” brālis (1778). Rīgas ložas „Castor” brālis. 4.grāds (1786). Tērbatas ložas „Pollux/Morgenstern” brālis (1786).
 fon Mēdems (von Medem), Georgs (). Krievijas armijas virsnieks (1778-85). Rīgas ložas „Apollo” brālis.
 Meiers, Kārlis Kristiāns (). Tirgotājs. Rīgas ložas „Apollo” brālis.
 fon Mengdens (von Mengden), Ernsts Burhards, barons (). Krievijas vēstniecības padomnieks (1778). Rīgas ložas „Apollo” brālis.
 Merders (Mörder), Johans Frīdrihs (). Krievijas armijas virsnieks (1784-85). Rīgas ložas „Apollo” brālis.
 fon Minihs (von Münnich), Andrejs, barons (). Polijas galma kambarkungs (1778). Rīgas ložas „Apollo” brālis.
 Nimanns, Baltazars Bernhards (). Krievijas armijas virsnieks (1778). Rīgas ložas „Apollo” brālis.
 Notbeks, Tomass (). Advokāts Rēvelē (1784-85). Rīgas ložas „Apollo” brālis.
 Olivers, Heinrihs Ludvigs (). Filantropijas skolotājs (1784-85). Rīgas ložas „Apollo” brālis.
 fon Omancovs, Pēteris Aleksandrs, barons (). Krievijas armijas kapteinis (1778-85). Rīgas ložas „Apollo” brālis.
 fon Offenbergs, Kārlis Gustavs (). Krievijas armijas virsnieks (1778-84), dzīvojis Griezes muižā Kurzemē. Slepenpadomnieks, Piltenes landrātu kolēģijas landrāts (1803-06). Rīgas ložas „Apollo” brālis (1778). Mēmeles/Liepājas ložas „Irene” meistara vietnieks (1782).
 Pelks, Johans (). Tirgotājs. Rīgas ložas „Apollo” brālis.
 Petersons, Kārlis Johans (). Literāts. Rīgas ložas „Apollo” brālis.
 Poršs, Augusts (). Aktieris. Rīgas ložas „Apollo” brālis.
 Prens, Johans Jakobs (). Tirgotājs. Rīgas ložas „Apollo” brālis. Rīgas ložas „Castor” dibinātājs. Izstājies 1782.
 Rihters, Hermans Dāvids (). Hercoga inspektors Ventspils pakhauzam (noliktavai) (1784-85). Rīgas ložas „Apollo” brālis.
 fon Rīlers (von Rüler), Kārlis Gustavs, barons (). Krievijas armijas majors (1784), dzīvoja Vidzemē. Rīgas ložas „Apollo” brālis.
 Romanus, Johans Georgs Frīdrihs (). Zemes virstiesas advokāts (1784-85). Rīgas ložas „Apollo” brālis.
 Rozenplanters (Rosenplanter), Johans Heinrihs (). Valmieras pastmeistars (1788). Rīgas ložas „Apollo” brālis.
 Silinskis, Pēteris (). Kambarsulainis (1778). Rīgas ložas „Apollo” brālis.
 Šacleins (Schatzlein), Johans Jakobs (). Tirgotājs. Rīgas ložas „Apollo” brālis.
 Šnobels (Schnobel), (). Tirgotājs. Rīgas ložas „Apollo” brālis.
 Šrēders (Schröder), Kristiāns Frīdrihs (). Teoloģijas students (1784-85), literāts. Rīgas ložas „Apollo” brālis.
 Štēvers (Stöver), Gotfrīds Georgs (). Maģistrāta kancelejas virssekretārs (1785). Rīgas ložas „Apollo” brālis.
 Štēvers (Stöver), Frīdrihs Ferdinands (). Maģistrāta kancelejas ierēdnis (1778). Rīgas ložas „Apollo” brālis.
 Štoppe, Kristiāns Gotlībs (). Literāts (1778-84), tieslietu doktors, dzīvojis Leipcigā. Rīgas ložas „Apollo” brālis.
 Šuings (Schuing), Johans Martins (). Advokāts (1778), sekretārs (1786). Rīgas ložas „Apollo” brālis.
 fon Šulcs (von Schulz), Magnus Johans, barons (). Armijas virsnieks. Rīgas ložas „Apollo” brālis.
 Šulinus (Schulinus), Augusts Gerhards (). Tirgotājs. Rīgas ložas „Apollo” brālis.
 Švābe (Schwabe), Johans (). Baletmeistars. Rīgas ložas „Apollo” brālis.
 Švarcs (Schwarz), Ādams Heinrihs (). Tirgotājs. Rīgas ložas „Apollo” brālis. Rīgas ložas „Astreja” dibinātājs un mantzinis (1785).
 Švarcs (Schwarz), Johans Bernhards (). Maģistrāta sekretārs (1781-85). Rīgas ložas „Apollo” brālis (līdz 1777). Rīgas ložas „Castor” dibinātājs, 2.pārraugs (1781), 1.pārraugs (1782). Izstājies līdz 1784. Rīgas ložas „Asträa” dibinātājs un krēsla meistars (1785).
 Terrassons, Johans Francs (). Tirgotājs. Rīgas ložas „Apollo” brālis.
 Torklers, Gotlībs Arnolds (). Viesnīcas īpašnieks (1778-84). Rīgas ložas „Apollo” brālis.
 fon Tranzē (von Transehe), Kārlis Otto (-1787). Asesors (1786). Rīgas ložas „Apollo” brālis (līdz 1787).
 Trompovskis, Kristiāns Gotlobs (). Rīgas ložas „Apollo” brālis. Rīgas ložas „Castor” dibinātājs un ceremonijmeistars (1784).
 Ulmans, Georgs Otto (). Tirgotājs. Rīgas ložas „Apollo” brālis.
 Voldemārs Johans fon Ungerns-Šternbergs (von Ungern-Sternberg, 1753-96). Vidzemes muižnieks, Krievijas armijas pulkvedis. Rīgas ložas „Apollo” brālis. 5.grāds (1785).
 Gustavs Ādolfs fon Ungerns-Šternbergs (von Ungern-Sternberg), barons (1760-). Vidzemes muižnieks, Krievijas armijas ģenerālmajors. Rīgas ložas „Apollo” brālis.
 Valters, Kārlis Frīdrihs (). Ropažu draudzes mācītājs (1784). Rīgas ložas „Apollo” brālis (1778-1785).
 Veigands, Johans Eliass (). Pērnavas apriņķa ārsts (1785), medicīnas doktors. Rīgas ložas „Apollo” brālis.
 fon Ventcels (von Wentzel), Otto Gustavs (1755-). Sāmsalā dzimis tirgotājs. Limbažu birģermeistars (1790). Rīgas ložas „Apollo” brālis (1785). Rīgas ložas „Zum Schwerdt“ brālis (1790).
 Vilkens (Wilkens), Mihaels Gerhards (). Tirgotājs. Rīgas ložas „Apollo” brālis (1778-86), ceremonijmeistars (1786).
 fon Volfs (von Wolf), Kārlis Ādams, barons (-1785?). Jāņamuižas īpašnieks Vidzemē (1778-84). Rīgas ložas „Apollo” brālis (1778).
 fon Zīverss (von Sivers), Johans, grāfs (). Krievijas armijas pulkvedis (1778-1784). Rīgas ložas „Apollo” brālis.
 Zontāgs, Kārlis Gotlobs (1765-1827). Teologs un vēsturnieks. Rīgas Domskolas rektors (1788), Vidzemes luteriskās baznīcas ģenerālsuperintendents, viens no Vidzemes zemnieku brīvlaišanas likumu sagatavošanas komisijas locekļiem. Rīgas ložas „Apollo” brālis (1789-1793).

 Literatūra 
 Серков А. И. Русское масонство, 1731—2000. Энциклопедический словарь. — Москва, 2001 
 Eugen Lennhoff, Oskar Posner. Internationales Freimaurer-Lexikon. Amalthea-Verlag. Wien, 1932
 Ernest Friedrichs. Die Freimaurerei in Russland und Poland. Büchler & Co. Bern, 1908

 Skatīt arī 

 Rīgas loža "Ziemeļzvaigzne"
 Rīgas loža "Jāņuguns"
 Rīgas loža "Pie zobena"
 Rīgas loža "Mazā pasaule"
 Jelgavas loža "Pie trīs kronētiem zobeniem"
 Rīgas loža "Hanziešu uzticība"

 Atsauces 

 Ārējās saites 
 Latvijas lielložas mājas lapa

Kategorija:Brīvmūrnieku ložas Latvijā